**POROTALOUDEN TULEVAISUUSTYÖRYHMÄ - TYÖRYHMÄN 10. KOKOUS**

**AIKA** 26.10.2022

**PAIKKA** Teams

**PAIKALLA**

Tapani Sirviö MMM puheenjohtaja

Hannu Linjakumpu Lapin ELY-keskus, varapuheenjohtaja

Mika Kavakka Paliskuntain yhdistys

Tiina Sanila-Aikio Paliskuntain yhdistys

Anne Ollila Paliskuntain yhdistys

Risto M. Ruuska Lapin aluehallintovirasto

Samuli Myllymäki Metsähallitus

Riku Lumiaro Suomen luonnonsuojeluliitto

Markku Karjalainen MTK Pohjois-Suomi

Katja Holmala Luonnonvarakeskus

Jukka Tauriainen Luonnonvarakeskus

Marja Anttonen Paliskuntain yhdistys, sihteeri

Päivi Kainulainen Lapin ELY-keskus, sihteeri

Juhani Heikkilä Ruokavirasto

Kim Jaatinen Luonnon ja riistanhoitosäätiö

**MUISTIO**

1. **Kokouksen avaus ja läsnäolijoiden toteaminen**

Puheenjohtaja avasi kokouksen klo 13. Todettiin läsnäolijat.

1. **Asialistan hyväksyminen**

Asialistan käsittelyjärjestystä muutettiin niin, että Jaatinen ja Heikkilä pitivät alkuun omat puheenvuoronsa.

1. **Klo 13:00 - 13:30: Katsaus säätiömuotoiseen toimintaan ja hankkeiden edistämiseen: FT Toimitusjohtaja Kim Jaatinen, Luonnon- ja riistanhoitosäätiö**

Luonnon- ja riistanhoitosäätiö on projektipohjainen säätiö, joka tekee tutkimusta ja levittää tietoa. Säätiön hallituksen jäsenet lahjoittivat säätiön perustamiseen tarvittavan pääoman. Kolmasosa rahoituksesta tulee yrityksiltä (10–15 yritystä pienin summin mukana tukemassa toimintaa). Lisäksi säätiö saa valtion avustusta ja yksityisiä avustuksia. Säätiön kulut ovat pienet, sillä se ei omista mitään ja toimii kotitoimistolta käsin. Jaatisen mukaan säätiön rooli on toimia sillanrakentajana eri toimijoiden välillä. Pienen säätiön ongelmana on se, että toiminta henkilöityy nopeasti.

Lisätietoa mm. käynnissä olevista ja päättyneistä hankkeista: https://luontojariista.fi/

1. **klo 13:30 – 14:00: Tuottajaorganisaation perustaminen ja hyväksyntä, sekä perustamisessa huomioitavia näkökohtia: Ylitarkastaja Juhani Heikkilä, Ruokavirasto**

Heikkilän esitys liitteessä 1. Tuottajaorganisaatio eli tuottajien yhteenliittymän tarkoitus on vahvistaa elinkeinonharjoittajien neuvotteluasemaa markkinoilla. Tuottajaorganisaation jäsenmäärällä ei ole rajaa, eikä suuruus ole ongelma. Euroopassa on isojakin tuottajaorganisaatiota, joissa on tuhansia jäseniä. Pienimmillään tuottajaorganisaatiossa on ollut kaksi jäsentä (tuotannon arvo vähintään 500 000 euroa).

Lisätietoja: <https://www.ruokavirasto.fi/yritykset/tuet/tuottaja--ja-toimialaorganisaatiot/>

1. **20.9.2022 muistion hyväksyminen**

Muistioon tehdään Sanila-Aikion sähköpostitse toimittamat täsmennykset (liite 2.).

1. **Muut asiat:**

Alatyöryhmän asettaminen: pj:ksi Riku Lumiaro & alustava pohdinta-agenda: mitä askelia säätiömuotoinen toiminta työnimellä ”Porot ja tunturiluonnon suojelu” edellyttäisi, miten se toimisi, ja mitkä olisivat mahdolliset hyödyt. 26.10.2022 keskustelussa valitaan jäsenet Riku Lumiaron johtamaan alatyöryhmään.

Alatyöryhmään valittiin Hannu Linjakumpu ja Asko Länsman. Puheenjohtaja on yhteydessä Länsmaniin kokouksen jälkeen. Sihteerinä toimii Paliskuntain yhdistyksen Sanna Hast.

Marraskuun alun kokous peruutetaan. Seuraava kokous on läsnäolokokous Helsingissä 22.11.2022.

1. **Kokouksen päättäminen**

Puheenjohtaja päätti kokouksen klo 14:10.